अभिषेक बिस्सा/जोधपुर. केन्द्रीय मानव संसाधन विकास मंत्रालय और राजस्थान शिक्षा विभाग अब एक्टिविटी बेस्ड लर्निंग (एबीएल) कार्यक्रम का द्वितीय चरण शुरू करेगा। इसके तहत प्रदेश में 3097 आदर्श स्कूलों का चयन किया गया है। इसमें जोधपुर जिले के 126 स्कूल शामिल हैं। यह कवायद कक्षा 1 व 2 के विद्यार्थियों की नींव मजबूत करने के लिए है। इसमें गतिविधि आधारित अधिगम से कक्षा-कक्षीय प्रक्रिया को रचनात्मक व नवीन शिक्षण विद्या से उत्पन्न कर शिक्षण कार्य होगा। हालांकि राजकीय विद्यालयों में स्टेट इनिशिएटिव फॉर क्वालिटी एजुकेशन के अंतर्गत सतत और व्यापक मूल्यांकन, बाल केन्द्रित शिक्षण संचालन भी किया जा रहा है। शिक्षा विभाग इन गतिविधियों के चलते कक्षा-कक्षों में बच्चों का ठहराव भी करवा रहा है।